**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2018-12-20 Nr. TAR1-182

Posėdis įvyko 2018 m. lapkričio 28 d. (15:00 val.)

Posėdžio pirmininkas Jurgita Choromanskytė, Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas

Posėdžio sekretorius Aistė Andruškevičiūtė, Jaunimo reikalų koordinatorė.

Dalyvavo: ­­­­­­­­­­­­­­­­­­­­­­Jurgita Choromanskytė, Genutė Kalvaitienė, Nijolė Laužikienė, Virginija Kazakauskienė, Angelė Lileikienė, Gražina Markvaldienė, Viktorija Palubinskienė, Jonas Sąlyga, Vilhemas Simėnas, Inga Aksimatauskaitė.

DARBOTVARKĖ:

1. Dėl Stipendijų talentingiems ir gabiems Klaipėdos aukštųjų mokyklų I kurso studentams nuostatų keitimo;
2. Dėl prioritetinių studijų krypčių grupių patvirtinimo.

1. SVARSTYTA. Dėl Stipendijų talentingiems ir gabiems Klaipėdos aukštųjų mokyklų I kurso studentams nuostatų keitimo

Pristatytas „Stipendijų talentingiems ir gabiems Klaipėdos aukštųjų mokyklų I kurso studentams nuostatų projektas. Posėdyje pateikti siūlymai tobulinti projektą.

Pasiūlyta:

1. I skyriaus 4 punktą derinti su teisininkais dėl amžiaus išskyrimo. Jeigu galima formuluotė, išbraukti 5 punktą.

2. Papildyti II skyriaus 13.2 punktą. Vietoje 300 ženklų, nurodyti 600 ženklų.

3. Ištaisyti stilistiką 14 punkte.

4. Patikrinti 15 punkte pažymėtas taisykles.

5. Projektą papildyti punktais:

5.1. Studentas atsisakęs stipendijos antrą kartą nebegali pretenduoti gauti stipendiją.

5.2. Mokslo įstaigos atsakingos už pranešimą apie studento studijų nutraukimą, sustabdymą.

5.3. Motyvacinis laiškas vertinamas nuo 0,1 iki 1 balo.

5.4. Atsisakius studentui stipendijos, stipendija yra skiriama kitam studentui.

NUTARTA: Pavesti Jaunimo reikalų koordinatorei atnaujinti Stipendijų talentingiems ir gabiems Klaipėdos aukštųjų mokyklų I kurso studentams nuostatų projektą ir jį pateikti iki gruodžio 15 d. akademinių reikalų tarybai elektroniniu paštu.

2. SVARSTYTA. Dėl prioritetinių studijų krypčių grupių patvirtinimo.

Po praėjusio posėdžio surinkta informacija apie visų aukštųjų mokyklų studijų krypčių grupes. Atsižvelgiant į didelį grupių sąrašą, siūlyta pasirinkti 3 dideles sirtis į kurias įeitų studijų krypčių grupes:

1. Verslo ir viešoji vadyba, socialiniai ir humanitariniai mokslai.

2. Informatika, inžinerija, fiziniai mokslai ir matematika.

3. Sveikatos ir gyvybės mokslai.

Siūlyta, kad 1-oji sričiai būtų skiriamos 10 stipendijų, 2-ajai sričiai – 20 stipendijų ir 3-ajai – 10 stipendijų.

 NUTARTA. Pritarti siūlomoms 2019 metų studijų krypčių grupėms:

1. Verslo ir viešoji vadyba, socialiniai ir humanitariniai mokslai. 10 stipendijų.

2. Informatika, inžinerija, fiziniai mokslai ir matematika. 20 stipendijų.

3. Sveikatos ir gyvybės mokslai. 10 stipendijų.

|  |  |
| --- | --- |
| Posėdžio pirmininkas | Jurgita Choromanskytė |
|  |
| Posėdžio sekretorius | Aistė Andruškevičiūtė |